P6_TA(2006)0294
Finansielle tjenesteydelser
Europa-Parlamentets beslutning om en omfattende konsolidering af sektoren for finansielle tjeneste-
ydelser (2006/2081(INI))
Europa-Parlamentet,
—der henviser til Kommissionens personalearbejdsdokument af 26. oktober 2005 om konsolidering på
tværs af grænserne af den finansielle sektor i EU (SEK(2005)1398),
—der henviser til Kommissionens meddelelse af 21. oktober 2005 om EU-interne investeringer i sektoren
for finansielle tjenesteydelser (1),
—der henviser til Kommissionens meddelelse af 11. maj 1999 om etablering af en ramme for de finansielle
markeder: en handlingsplan (KOM(1999)0232),
—der henviser til Kommissionens hvidbog af 1. december 2005 om politikken for finansielle tjeneste-
ydelser 2005-2010 (KOM(2005)0629),
—der henviser til Europa-Parlamentets og Rådets direktiv 2002/87/EF af 16. december 2002 om supple-
rende tilsyn med kreditinstitutter, forsikringsselskaber og investeringsselskaber i et finansielt
konglomerat (2),
—der henviser til Europa-Parlamentets og Rådets direktiv 2005/1/EF af 9. marts 2005 (3) om indførelse af
en ny organisationsstruktur for udvalg vedrørende finansielle tjenesteydelser,
—der henviser til Rådets forordning (EF) nr. 2157/2001 af 8. oktober 2001 om statut for det europæiske
selskab (SE) (4),
—der henviser til Europa-Parlamentets og Rådets direktiver, begge af 14. juni 2006 (omarbejdning) (5)
2006/48/EF om adgang til at optage og udøve virksomhed som kreditinstitut (kapitalkravsdirektivet) og2006/49/EF om kravene til investeringsselskabers og kreditinstitutters kapitalgrundlag (omarbejdning) (
6),
—der henviser til sin beslutning af 28. april 2005 om situationen med hensyn til integreringen af finans-
markederne i EU (7),
—der henviser til sin beslutning af 21. november 2002 om tilsyn med finansielle institutioner (8),
—der henviser til forretningsordenens artikel 45,
—der henviser til betænkning fra Økonomi- og Valutaudvalget (A6-0170/2006),
A. der henviser til, at EU's økonomi står over for forskellige udfordringer på globalt og internt plan, som
f.eks. intens konkurrence, træg økonomisk vækst, aldrende befolkninger og tiltagende pensionskrav,
B. der henviser til, at målet om stabilitet og sikkerhed på de finansielle markeder skal svare til indsatsen for
at fjerne hindringerne for finansielle aktiviteter på tværs af grænserne,
C. der henviser til, at stærke, stabile og effektive finansmarkeder og -institutioner er af afgørende betydning,
når det drejer sig om at opfylde EU's forskellige økonomiske aktørers behov og fremme vækst ogbeskæftigelse,13.12.2006 C 303 E/110 Den Europæiske Unions Tidende
Tirsdag, den 4. juli 2006DA
(1) EUT C 293 af 25.11.2005, s. 2.
(2) EUT L 35 af 11.2.2003, s. 1.
(3) EUT L 79 af 24.3.2005, s. 9.
(4) EFT L 294 af 10.11.2001, s. 1.
(5) Endnu ikke offentliggjort i EUT.
(6) Endnu ikke offentliggjort i EUT.
(7) EUT C 45 E af 23.2.2006, s. 140.
(8) EUT C 25 E af 29.1.2004, s. 394.
D. der henviser til, at en stabil og konkurrencedygtig finanssektor nyder forbrugernes tillid, hvis den har et
højt forbrugerbeskyttelsesniveau,
E. der henviser til, at en konsolidering skaber muligheder for stordriftsfordele, synergi og omkostningseffek-
tivitet og kombineret med yderligere integration af markedet kan fremme væksten og befordre investe-
ringer ved at øge markedets likviditet og effektivitet,
F. der henviser til, at det er EU's og medlemsstaternes opgave at etablere en lovgivnings- og tilsynsramme,
der stimulerer væksten, forbedrer EU-økonomiens konkurrenceevne, garanterer ensartede vilkår, sikrer
markedets effektivitet, integritet, gennemskuelighed og det finansielle systems stabilitet og beskytterindskydere, investorer og forsikringstagere,
G. der henviser til, at forbrugernes behov og et bredt spektrum af valgmuligheder mellem kvalitetsprodukter
bør være hovedmålet for enhver politik på dette område,
H. der henviser til, at der i tilstrækkelig grad skal fokuseres på de ansattes og kundernes holdninger og
velfærd, idet begge parter er væsentlige aktører i finansielle institutioner, der er under sammenlægning
eller overtagelse,
I. der henviser til, at der bør gribes ind over for urimelig national praksis og protektionistiske og diskrimi-
nerende foranstaltninger, fordi de opsplitter markedet og forhindrer forbrugerne i at få gavn af
konsolideringen,
Generelle perspektiver
1. mener, at en konsolidering på de finansielle markeder er en vigtig om end ikke den eneste, markedsten-
dens som reaktion på den tiltagende konkurrence på EU-plan og globalt;
2. bemærker, at konsolideringen på de finansielle markeder ikke bør sigte mod at nå et bestemt antal af
finansielle institutioner, og at den skal stå i et rimeligt forhold til konkurrencen på de finansielle markeder;
3. bemærker, at sammenlægning og overtagelse er den hyppigste vækststrategi for de finansielle instituti-
oner; bemærker ligeledes, at resultaterne af en konsolidering i en moderne økonomi kan opnås på mangeforskellige måder, f.eks. gennem kommercielle alliancer mellem institutioner, outsourcing eller insourcing afadministrative opgaver, administrativt samarbejde og oprettelse af fælles infrastruktur med konkurrenter
(f.eks. clearing- og afviklingssystemer);
4. glæder sig over de positive virkninger, euroen og handlingsplanen for finansielle tjenesteydelser har haft
for integrationen af engrosfinansmarkederne, markedets gennemskuelighed og likviditet og for modernise-
ringen og gennemførelsen af EU's lovgivningsramme for den finansielle sektor, selv om man hidtil ikke hardraget alle konsekvenserne af en fælles valuta for integrationen af finansmarkederne;
5. bemærker, at sammenlægninger og overtagelser samt omstruktureringer, som sandsynligvis har en
positiv virkning på konkurrenceevnen, ofte ledsages af en negativ holdning i form af frygt for tab af arbejds-pladser, hvilket undertiden er tydeligt især i visse områder;
6. bemærker den intensive konsolidering i form af sammenlægninger og overtagelser på tværs af græn-
serne i de nye medlemsstater i de seneste 10 år; minder i den henseende også om betydningen af sunde ogstabile finansielle systemer for små økonomier;
7. henviser til, at konsolidering ikke bør være et politisk mål i sig selv, men skal have tydelige fordele for
økonomien ved at stimulere væksten, fremme innovationen, sikre konkurrencen, forbedre adgangen tilfinansiering, give de finansielle institutioner mulighed for at udnytte synergier og omkostningseffektiviseringog give forbrugerne flere valgmuligheder og bedre kvalitet, samtidig med at en passende grad af forbrugerbe-skyttelse sikres;
8. anmoder om, at opmærksomheden rettes mod de beskæftigelsesmæssige virkninger af konsolidering i
finanssektoren gennem omstrukturering af ejerskab og aktiviteter og navnlig ved at outsource aktiviteter;opfordrer sektoren til fuldt ud at leve op til sit sociale ansvar og sørge for ledsageforanstaltninger, der kan
sikre fastholdelse og opkvalificering af de finansielle institutioners personale med henblik på at opfylde
Lissabon-strategiens målsætning om en mere videnintensiv økonomi;13.12.2006 C 303 E/111 Den Europæiske Unions Tidende
Tirsdag, den 4. juli 2006DA
9. mener, at diversificeringen blandt finansielle institutioner, der bedre afspejler variationen i finansierings-
behovet hos selskaber, SMV'er og forbrugere, bør opretholdes, og at EU-lovgivningen derfor ikke bør favori-
sere en enkelt type forretningsmodel eller virksomhedsstruktur eller en enkelt type produkt frem for enanden;
10. mener, at indretningen af finanssektoren på EU-plan bør sikre sameksistensen mellem forskellige struk-
turer og størrelsesordener, så der findes effektive og konkurrencedygtige aktører såvel på internationalt plan
som i lokalsamfundet;
11. mener, at de finansielle produkters mangfoldighed skal sikres for at opfylde forbrugernes forskellige og
skiftende behov;
Hindringer for en konsolidering på tværs af grænserne
12. noterer sig, at niveauet for konsolideringen på tværs af grænserne inden for den finansielle sektor og
banksektoren i særdeleshed som følge af diverse hindringer ofte er lavere end for den indenlandske konsoli-dering i EU; tager de hindringer, der påpeges i Kommissionens undersøgelse, til efterretning;
13. understreger, at der på det indre marked bør kunne opnås økonomiske synergier og omkostningseffek-
tivisering som følge af en konsolidering, og at dette ikke bør bremses ved hjælp af uberettigede hindringersom skattehindringer og uensartede tilsynsordninger; støtter Kommissionens ønske om at fjerne dissehindringer; bemærker de vanskeligheder, der venter de finansielle institutioner, som er villige til at opnå
omkostningseffektivisering og stordriftsfordele ved at sælge de samme eller identiske produkter på tværs af
flere lande, og tilskynder Kommissionen til yderligere at undersøge disse vanskeligheder;
14. påpeger, at markedsdeltagerne bør tage hensyn til deres sociale ansvar i forbindelse med sammenlæg-
ninger, overtagelser og omstruktureringer; påpeger ligeledes, at den eneste måde at vinde EU-borgernes tillid
på i globaliseringsprocessen er at styrke en social markedsøkonomi med flere og bedre job;
15. anerkender de nationale tilsyns betydning, når det gælder tilsyn med og sikring af, at de nationale
finansielle markeder og institutioner er sunde;
16. understreger, at en uensartet tilsynspraksis og uensartede tilsynsstandarder på nationalt plan kan redu-
cere markedseffektiviteten, øge driftsomkostninger hos de finansielle institutioner, der arbejder på tværs afgrænserne, og dermed udvande nytteværdien af et fælles finansielt marked og til syvende og sidst føre til enopsplitning af det;
17. er bekymret over, at finansielle institutioner, der forsøger at udvikle deres strategier på EU-plan, ofte
konfronteres med en dyr og tidskrævende lovgivnings- og tilsynspraksis og uensartede indberetningskrav;
18. mener, at en yderligere konvergens af tilsynspraksis og -standarder kunne mindske nogle af de negative
virkninger af en uensartet tilsynspraksis og forbedre markedseffektiviteten; glæder sig over det fremskridt,Det Europæiske Banktilsynsudvalg (CEBS) har opnået, og støtter dets fremtidige arbejde;
19. glæder sig over de fremskridt, der er gjort i de tre niveau 3-udvalg —CEBS, Det Europæiske Værdipa-
pirtilsynsudvalg (CESR) og Det Europæiske Tilsynsudvalg for Forsikrings- og Arbejdsmarkedspensionsord-
ninger (CEIOPS) —med hensyn til at sikre større konvergens mellem de nuværende tilsynsordninger, og
tilskynder dem til at fortsætte arbejdet;
20. bemærker, at integrationen på engrosmarkederne næsten er fuldført, navnlig er integrationen på
pengemarkederne kommet meget langt, og at annoncerede rentestigninger og -nedsættelser slår hurtigt og
godt igennem på markedspriserne;
21. beklager, at flere skattehindringer, navnlig koncernintern moms og manglen på neutralitet og juridisk
sikkerhed i momsbehandlingen af de finansielle tjenesteydelser mindsker og ofte hindrer synergien og
omkostningseffektiviseringen, og opfordrer Kommissionen til at fremsætte forslag med henblik på at over-
vinde disse hindringer;13.12.2006 C 303 E/112 Den Europæiske Unions Tidende
Tirsdag, den 4. juli 2006DA
22. bemærker, at betydelige ikke-godtgørelsesberettigede momsomkostninger og gebyrer mellem virksom-
heder på nuværende tidspunkt i vid udstrækning begrænser mulige besparelser ved en konsolidering på
tværs af grænserne;
23. bemærker, at den nuværende skattebehandling af udbyttebetalinger i visse EU-medlemsstater begun-
stiger udbetaling af indenlandsk udbytte frem for udbytte fra andre EU-lande;
24. mener, at en yderligere integration af de finansielle detailmarkeder bør give forbrugerne et bredere
sortiment af kvalitetsprodukter og give virksomhederne mulighed for at sælge deres produkter på tværs af
grænserne uden at begrænse konkurrencen på de finansielle detailmarkeder i EU; opfordrer Kommissionentil at forelægge en klar og præcis strategi for integration af de finansielle detailmarkeder;
25. henstiller til Kommissionen og sektoren for finansielle tjenesteydelser yderligere at drøfte fordele og
ulemper ved den 26. ordning for finansielle tjenesteydelser, som mobile EU-borgere kan have brug for til
deres aktiviteter i andre medlemsstater, så de får mulighed for at benytte tjenesteudbydere, som de kender,
og kun behøver at følge et enkelt, standardiseret regelsæt; henstiller navnlig til Kommissionen at fastlæggeretsgrundlaget, sikre en forbrugerbeskyttelse på højt niveau og definere de påkrævede harmoniseringsele-menter og en passende tilsynsordning;
26. mener, at den pluralistiske struktur på det europæiske bankmarked er et aktiv for den europæiske
økonomi, som der ikke bør sættes spørgsmålstegn ved;
Lovgivnings- og tilsynsmæssig struktur
Markedsstruktur
27. bemærker, at graden af markedskoncentration i visse medlemsstater giver anledning til bekymring, for
så vidt angår markedets struktur, og europæiske bankers og andre finansielle institutioners fremfærd og
adfærd;
28. anmoder om, at koncentrationen inden for de finansielle markeder og institutioner undersøges nøje af
Kommissionen og de nationale konkurrencemyndigheder i overensstemmelse med EF-traktaten og Domsto-lens retspraksis;
29. opfordrer Kommissionen til at sikre, at medlemsstaterne gennemfører den relevante lovgivning
konsekvent;
30. anmoder Kommissionen om at undersøge følgevirkningerne af konsolideringen inden for større regio-
nale finanscentre for finansieringen af små regioner og SMV'er;
Tilsyn
31. glæder sig over de nyligt vedtagne EU-foranstaltninger vedrørende tilsyn, navnlig forslaget om et kapi-
talkravsdirektiv, der fremmer princippet om hjemstedskontrol og ændrer den aktuelle tilsynsramme væsent-
ligt, som nu omfatter nye bestemmelser om samarbejdet mellem nationale kompetente myndigheder, oplys-ningskrav i forbindelse med tilsyn og skærpede beføjelser til det konsoliderede tilsyn, for så vidt angår valide-ring af modeller; mener, at dette initiativ i den nuværende retssituation bør suppleres med en klar og afba-lanceret fordeling af beføjelser og ansvar mellem hjemlandets og værtslandets tilsyn, uanset revisionsklau-sulen i direktivet;
32. bemærker, at ændringen af koncernstrukturen i større finansielle koncerner i EU, der ønsker at
overtage SE-modellen, har væsentlige konsekvenser for tilsynet; opfordrer Kommissionen til at overvågesituationen og undersøge, hvorvidt SE-modellen har konsekvenser for tilsynets stabilitet og kriseforvaltnings-strukturerne;
33. opfordrer Kommissionen til i sine forslag at tage hensyn til de vanskeligheder, som visse nationale
lovgivere har ved at foretage indgreb på markeder, der er kendetegnet ved en meget stærk tilstedeværelse af
udenlandsk kapital;13.12.2006 C 303 E/113 Den Europæiske Unions Tidende
Tirsdag, den 4. juli 2006DA
34. bemærker, at en krise, der breder sig ud over det nationale kompetenceområde på et højtintegreret
marked, ikke kan klares enkeltvis af de nationale myndigheder; mener på den baggrund, at det aktuelle net
af nationale tilsyn, tilsynsordninger og ikke-bindende aftalepapirer måske ikke er tilstrækkeligt til at klarestørre kriser som følge af svigtende markeder eller store finanskoncerner, der arbejder på tværs af grænserne;mener, at samarbejde og gensidig tillid mellem tilsynsmyndigheder er afgørende i en krisesituation, og opfor-drer Kommissionen og de ansvarlige nationale myndigheder til i fællesskab at udforme egnede forslag til
effektiv krisestyring med henblik på behandling i Parlamentet;
35. mener, at EU's autoritet i internationale forhandlinger, navnlig vedrørende banktilsyn ville blive styrket
gennem en klarlægning af, hvordan det fungerer internt;
36. bemærker, at spørgsmålet om den sidste låneinstans skal løses parallelt med eventuelle yderligere drøf-
telser om europæisk finanstilsyn; understreger i så henseende, at en klar beslutning vedrørende ansvar er
nødvendig;
37. bemærker, at den aktuelle tilsynsordning indebærer en mangfoldighed af indberetningskrav til
bankerne; mener derfor, at det er en vigtig opgave for tilsynsmyndighederne at samordne standarderne;
38. mener, at det er på høje tid, at EU-institutionerne og navnlig Parlamentet indleder en debat om tilsyns-
strukturen for EU's finansmarkeder; anmoder af den grund om, at der inden udgangen af 2006 nedsættes et
ekspertudvalg, der skal undersøge og seks måneder efter nedsættelsen rapportere om konsekvenserne af
konsolideringen af markeder og finansielle institutioner, tilsyn, finansiel stabilitet og krisestyring; anmoderpå den baggrund udvalget om at stille konkrete forslag til forenkling af kravene om mangedobbelt rapporte-ring og forbedring af de aktuelle strukturer og overveje de europæiske finanstilsyns behov og strukturer;
*
* *
39. pålægger sin formand at sende denne beslutning til Rådet og Kommissionen.
P6_TA(2006)0295
Selskabsret
Europa-Parlamentets beslutning om den seneste udvikling og udsigter i relation til selskabsret
(2006/2051(INI))
Europa-Parlamentet,
—der henviser til Kommissionens meddelelse til Rådet og Europa-Parlamentet af 21. maj 2003 med titlen
»Modernisering af selskabsretten og forbedret virksomhedsledelse i Den Europæiske Union —vejen
frem« (KOM(2003)0284),
—der henviser til Kommissionens meddelelse til Det Europæiske Råds forårsmøde: Vækst og beskæftigelse:
en fælles opgave —Et nyt afsæt for Lissabon-strategien (KOM(2005)0024),
—der henviser til Kommissionens meddelelse til Rådet og Europa-Parlamentet med titlen »En fælles indsats
for vækst og beskæftigelse: Fællesskabets Lissabon-program« (KOM(2005)0330),
—der henviser til Kommissionens meddelelse til Rådet og Europa-Parlamentet med titlen »Resultat af
screeningen af verserende lovforslag« (KOM(2005)0462),13.12.2006 C 303 E/114 Den Europæiske Unions Tidende
Tirsdag, den 4. juli 2006DA